Eiropas Parlamenta normatīvā rezolūcija par priekšlikumu Padomes lēmumam, ar ko paredz sniegt Moldovai finansiālu palīdzību makroekonomikas līmenī (COM(2006)0579 - C6-0342/2006 - 2006/0184(CNS))



Oficiālais Vēstnesis 287 E , 29/11/2007 Lpp. 0334 - 0338



P6_TA(2007)0033 Finansiāla palīdzība Moldovai makroekonomikas līmenī * Eiropas Parlamenta normatīvā rezolūcija par priekšlikumu Padomes lēmumam, ar ko paredz sniegt Moldovai finansiālu palīdzību makroekonomikas līmenī (COM(2006)0579 — C6-0342/2006 — 2006/0184(CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (COM(2006)0579) [1], - ņemot vērā EK līguma 308. pantu, saskaņā ar kuru Padome ir apspriedusies ar Parlamentu (C6-0342/2006), - ņemot vērā Reglamenta 51. pantu, - ņemot vērā Starptautiskās tirdzniecības komitejas ziņojumu un Budžeta komitejas atzinumu (A6-0013/2007), 1. apstiprina grozīto Komisijas priekšlikumu; 2. aicina Komisiju attiecīgi grozīt savu priekšlikumu saskaņā ar EK līguma 250. panta 2. punktu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa, lai Padome vēlreiz apspriežas ar Parlamentu, ja tā ir paredzējusi būtiski grozīt Komisijas priekšlikumu; 5. uzdod priekšsēdētājam nosūtīt Parlamenta nostāju Padomei un Komisijai. KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 9.a apsvērums (jauns) | (9a) Piedņestrai ir nozīmīga loma tirdzniecībā, un šo lomu vēl nozīmīgāku ir padarījis nesenais Krievijas aizliegums ievest Moldovas izcelsmes vīnu, izņemot Piedņestrā ražoto vīnu. | Grozījums Nr. 2 9.b apsvērums (jauns) | (9b) Pateicoties tirdzniecībai, Piedņestra gūst ievērojamus ieņēmumus muitas nodevu un nodokļu ziņā, kas nav Moldovas valsts budžeta ieņēmumi. | Grozījums Nr. 3 9.c apsvērums (jauns) | (9c) Eiropas Savienības finansiālajai palīdzībai makroekonomikas līmenī ir ne tikai jāpapildina Bretonvudsas iestāžu programmas un resursi, bet arī jānodrošina Kopienas līdzdalības pievienotā vērtība. | Grozījums Nr. 4 9.d apsvērums (jauns) | (9d) Kopienai jānodrošina makroekonomikas līmenī ES sniegtās finansiālās palīdzības un dažādu ārējās darbības jomu, kā arī citu attiecīgo Kopienas politikas jomu juridiska un pamatīga saskanība. Šo saskanību būtu jānodrošina, izstrādājot politiku, tai skaitā saprašanās memorandu un piešķīruma nolīgumu, kā arī to īstenojot. | Grozījums Nr. 5 9.e apsvērums (jauns) | (9e) Kopienai būtu jānodrošina, lai makroekonomikas līmenī ES sniegtā finansiālā palīdzība ir izņēmuma gadījums un ir ierobežota laikā, lai tā papildina Bretonvudsas iestāžu, divpusēju līdzfinansējuma devēju un "Parīzes kluba" kreditoru sniegto palīdzību un ir pakārtota precīzi formulētu prasību, tai skaitā politisku priekšnoteikumu, izpildei, kā arī jānodrošina palīdzības rūpīga uzraudzība un novērtēšana, lai novērstu krāpšanu un pārkāpumus finanšu jomā. | Grozījums Nr. 6 9.f apsvērums (jauns) | (9f) Krievija ir paskaidrojusi, ka aizliegums ievest vīnu no Moldovas ir noteikts, jo vīns neatbilst noteiktām fitosanitārajām prasībām. | Grozījums Nr. 7 9.g apsvērums (jauns) | (9g) Kopienai jāsniedz finansiāla palīdzība Moldovai, lai uzlabotu kvalitāti un pārtikas nekaitīgumu vīna darīšanas nozarē. | Grozījums Nr. 8 10. apsvērums (10) Šīs piešķīruma palīdzības sniegšana neierobežo budžeta lēmējinstitūcijas pilnvaras. | (10) Šīs piešķīruma palīdzības sniegšana neierobežo budžeta lēmējinstitūcijas pilnvaras. Šī finansiālā palīdzība jāsniedz pēc tam, kad ir pārbaudīts, vai sekmīgi izpildīti nosacījumi, par kuriem jāvienojas ar Moldovas iestādēm. Nosacījumiem ārkārtas palīdzības maksājumu veikšanai, kas jāparedz saprašanās memorandā un piešķīruma nolīgumā, ir jāietver šādās jomās sasniedzami konkrēti mērķi: uzlabota pārredzamība un valsts finanšu lielāka ilgtspējība; makroekonomikas un budžeta prioritāšu noteikšana, pamatojoties uz Starptautiskā Valūtas fonda atbalstītās ekonomikas programmas sekmīgu īstenošanu saskaņā ar Ekonomiskās izaugsmes un nabadzības mazināšanas stratēģijas dokumentu, kā arī uz ES un Moldovas Eiropas kaimiņattiecību politikas rīcības plānā noteikto reformu sekmīgu īstenošanu; un pilnīga atbilstība starptautiskajiem demokrātijas un cilvēktiesību principiem, tai skaitā minoritāšu tiesību un tiesiskuma pamatprincipu ievērošana. Reāliem sasniegumiem iepriekšminēto mērķu izpildē jānodrošina pamatojums šīs palīdzības līdzekļu maksājumiem. | Grozījums Nr. 9 1. panta 1. punkts 1. Komisija ierosina sniegt Moldovai makrofinansiālo palīdzību tieša piešķīruma veidā par maksimālo summu 45 miljoni euro, lai atbalstītu Moldovas maksājumu bilanci un tādējādi mazinātu finansiālos ierobežojumus, kas saistīti ar valdības ekonomiskās programmas īstenošanu. | 1. Kopiena sniedz Moldovai ārkārtas finansiālo palīdzību makroekonomikas līmenī tieša piešķīruma veidā par maksimālo summu 45 miljoni EUR, ņemot vērā, ka ir nopietni pasliktinājusies Moldovas tirdzniecības un norēķinu kontu bilance, un lai tādējādi mazinātu finansiālos ierobežojumus, kas saistīti ar valdības ekonomikas programmas īstenošanu. | Grozījums Nr. 10 1. panta 2. punkts 2. Šo Kopienas finanšu palīdzību pārvalda Komisija, apspriežoties ar Ekonomikas un finanšu komiteju, un saskaņā ar nolīgumiem vai norunām starp Starptautisko valūtas fondu (SVF) un Moldovu. | 2. Šo Kopienas finansiālo palīdzību pārvalda Komisija, apspriežoties ar Ekonomikas un finanšu komiteju un saskaņā ar Starptautiskā Valūtas fonda (SVF) un Moldovas nolīgumiem vai vienošanās dokumentiem. Komisija regulāri informē Eiropas Parlamentu par Ekonomikas un finanšu komitejas darbu un iesniedz Parlamentam attiecīgos dokumentus. | Grozījums Nr. 11 1. panta 3. punkts 3. Kopienas finanšu palīdzība ir pieejama uz diviem gadiem, sākot no pirmās dienas pēc šī lēmuma stāšanās spēkā. Tomēr atkarībā no apstākļiem Komisija pēc apspriešanās ar Ekonomikas un finanšu komiteju var nolemt pagarināt pieejamības periodu ne vairāk kā uz vienu gadu. | 3. Kopienas finansiālā palīdzība ir pieejama divus gadus, sākot no pirmās dienas pēc šī lēmuma stāšanās spēkā. | Grozījums Nr. 12 2. panta 1. punkts 1. Pēc apspriešanās ar Ekonomikas un finanšu komiteju Komisija ir pilnvarota vienoties ar Moldovas iestādēm par ekonomikas politiku un finanšu nosacījumiem, kas saistīti ar šo palīdzību, kuri jānosaka saprašanās memorandā. Šie nosacījumi atbilst 1. panta 2. punktā minētajiem nolīgumiem vai norunām. | 1. Pēc apspriešanās ar Ekonomikas un finanšu komiteju un Eiropas Parlamentu Komisija ir pilnvarota vienoties ar Moldovas iestādēm par ekonomikas politiku un finansiāliem nosacījumiem, kas saistīti ar šo palīdzību un kas jānosaka saprašanās memorandā un piešķīruma nolīgumā. Šie nosacījumi atbilst 1. panta 2. punktā minētajiem nolīgumiem vai vienošanās dokumentiem. Saprašanās memorandu un piešķīruma nolīgumu nekavējoties iesniedz Padomei un Eiropas Parlamentam. Šie nosacījumi ietver šādās jomās sasniedzamus konkrētus mērķus: uzlabota pārredzamība un valsts finanšu lielāka ilgtspējība; makroekonomikas un budžeta prioritāšu noteikšana, pamatojoties uz SVF atbalstītās ekonomikas programmas sekmīgu īstenošanu saskaņā ar Ekonomiskās izaugsmes un nabadzības mazināšanas stratēģijas dokumentu, kā arī uz ES un Moldovas Eiropas kaimiņattiecību politikas rīcības plānā noteikto reformu sekmīgu īstenošanu; un pilnīga atbilstība starptautiskajiem demokrātijas un cilvēktiesību principiem, tai skaitā minoritāšu tiesību un tiesiskuma pamatprincipu ievērošana. Reāli sasniegumi iepriekšminēto mērķu izpildē nodrošina pamatojumu šīs palīdzības līdzekļu maksājumiem. Lai vairotu pārredzamību un atbildību, tiek publiskoti makroekonomikas līmenī ES sniegtās finansiālās palīdzības nosacījumi. | Grozījums Nr. 13 3. panta 3. punkts 3. Otro un visus turpmākos maksājumus veic ar nosacījumu, ka tiek sekmīgi īstenota gan SVF atbalstītā ekonomikas programma saskaņā ar nabadzības mazināšanas un izaugsmes mehānismu un ES un Moldovas Eiropas kaimiņattiecību politikas rīcības plānu, gan visi citi ar Komisiju saskaņoti pasākumi, kā izklāstīts 2. panta 1. punktā, un ne ātrāk kā vienu ceturksni pēc iepriekšējā maksājuma veikšanas. | 3. Otro un visus turpmākos maksājumus veic ar nosacījumu, ka tiek sekmīgi īstenota gan SVF atbalstītā ekonomikas programma saskaņā ar nabadzības mazināšanas un izaugsmes mehānismu, gan ES un Moldovas Eiropas kaimiņattiecību politikas rīcības plāns un visi citi ar Komisiju saskaņoti pasākumi, kā izklāstīts 2. panta 1. punktā, jo īpaši saprašanās memorandā atbilstīgi 2. panta 1. punktam noteikto mērķu sekmīga īstenošana, un ne ātrāk kā vienu ceturksni pēc iepriekšējā maksājuma veikšanas. | Grozījums Nr. 14 3. panta 4. punkts 4. Līdzekļus maksā Moldovas Valsts Bankai. Līdzekļu gala saņēmējs būs Moldovas Finanšu ministrija. | 4. Līdzekļus maksā Moldovas Valsts bankai un iegrāmato izdevumu kategorijā "Eiropas Savienības ārkārtas finansiāla palīdzība". Līdzekļu galīgais saņēmējs būs Moldovas Finanšu ministrija. | Grozījums Nr. 15 4. pants Šīs palīdzības īstenošana notiek saskaņā ar Eiropas Kopienu vispārējam budžetam piemērojamās Finanšu regulas noteikumiem un tās īstenošanas noteikumiem. Jo īpaši saprašanās memorandā un piešķīruma nolīgumā, par ko jāvienojas ar Moldovas iestādēm, paredz Moldovas veiktus atbilstīgus pasākumus, kas ir saistīti ar krāpšanas, korupcijas un jebkuru citu ar šo palīdzību saistītu nelikumību novēršanu un apkarošanu. Tajā paredz arī Komisijas, tostarp Eiropas Biroja krāpšanas apkarošanai (OLAF) kontroli ar tiesībām veikt pārbaudes un apskates uz vietas, kā arī Revīzijas palātas revīzijas, kas attiecīgā gadījumā jāveic uz vietas. | Šo palīdzību sniedz saskaņā ar Eiropas Kopienu vispārējam budžetam piemērojamās Finanšu regulas noteikumiem un tās īstenošanas noteikumiem. Jo īpaši saprašanās memorandā un piešķīruma nolīgumā, par ko jāvienojas ar Moldovas iestādēm, paredz konkrētus pasākumus, kuri Moldovai jāveic, lai novērstu un apkarotu krāpšanu, korupciju un jebkurus citus pārkāpumus, kas var būt saistīti ar šo palīdzību. Lai nodrošinātu līdzekļu pārvaldes un maksājumu lielāku pārredzamību, tajā paredz arī Komisijas, tai skaitā Eiropas Biroja krāpšanas apkarošanai (OLAF), veiktus kontroles pasākumus, piešķirot tiesības veikt pārbaudes uz vietas, kā arī Revīzijas palātas veiktas revīzijas, kas attiecīgā gadījumā jāveic uz vietas. | Grozījums Nr. 16 5. pants Komisija ik gadus līdz 31. augustam iesniedz Eiropas Parlamentam un Padomei ziņojumu, tostarp novērtējumu par šā lēmuma īstenošanu iepriekšējā gadā. | Komisija katru gadu līdz 31. augustam iesniedz Eiropas Parlamenta attiecīgajām komitejām un Padomei ziņojumu, tai skaitā novērtējumu par šā lēmuma īstenošanu iepriekšējā gadā. Ziņojumā precizē, kā savstarpēji ir saistīti 2. panta 1. punktā noteiktie mērķi, Moldovas saimnieciskā un fiskālā darbība attiecīgajā laikposmā, kā arī Komisijas lēmums veikt šīs palīdzības maksājumus. | Grozījums Nr. 17 5.a pants (jauns) | 5.a pants Ne vēlāk kā divus gadus pēc tam, kad ir noslēdzies ar šo lēmumu noteiktās palīdzības īstenošanas periods, Komisija iesniedz Eiropas Parlamentam un Padomei ex-post novērtējuma ziņojumu. | [1] OV vēl nav publicēts. --------------------------------------------------